29/10/2013 | Administración LocalMunicipal
Bergondo
Secretaría
Decretos de organización

ANUNCIO Dec./Res. n.º 925/2013 ALEJANDRA PÉREZ MÁQUEZ, alcaldesa-presidenta do Concello de Bergondo (A Coruña) Por resolución da Alcaldía núm.426/2011, de 4 de xullo, no uso das competencias de dirección do goberno e a administración municipais que o artigo 21 da Lei 7/1985, de 2 de abril, reguladora das bases do réxime local, concede á Alcaldía, procedeuse en aras dunha maior celeridade e eficacia na xestión municipal a efectuar delegacións nos membros da Xunta de Goberno Local. As devanditas delegacións completáronse por resolución n.º 703/2011, do 27 de outubro. Visto o escrito presentado polos concelleiros do grupo municipal de Veciños de Bergondo, n.º rexistro de entrada 8600 do 19.10.2013, polo que dan por concluído o pacto de goberno co PSdG-PSOE de Bergondo; En consonancia co resolto por esta Alcaldía mediante resolucións n.º 923/2013 e n.º 924/2013, do 21 de outubro; De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local e os artigos 43 e 44 do Regulamento de organización, funcionamento e réxime xurídico da entidades locais, e co fin de conquerir unha maior celeridade e eficacia na xestión municipal, pola presente RESOLVO: Primeiro. –Á vista do devandito escrito presentado polos concelleiros do grupo municipal de Veciños de Bergondo, revogar as delegacións efectuadas en favor do concelleiro Francisco Manuel Fafián Torreiro, mediante resolución n.º 426/2011, do 4 de xullo, e resolución n.º 703/2011, do 27 de outubro. Segundo. –Así mesmo, revogar as delegacións efectuadas mediante resolución n.º 426/2011, do 4 de xullo, a favor da concelleira M.ª del Loreto Caseiras Arroyo. Terceiro. –Efectuar a favor dos concelleiros membros da Xunta de Goberno Local as seguintes delegacións correspondentes ás áreas e/ou materias que se relacionan: A) Delegar as áreas do Departamento de “BENESTAR SOCIAL, DEPORTE, XUVENTUDE E EMPREGO” á señora concelleira, 1.ª Tte. de alcalde, M.ª Begoña Calviño Dorado. B) Delegar as áreas do Departamento de “INFRAESTRUTURAS, MEDIO AMBIENTE, SERVICIOS E VIAS E OBRAS”, ao señor concelleiro, 2.º Tte. de alcalde, Jesús Vázquez García. C) Delegar as áreas do Departamento de “SEGURIDADE, PARTICIPACIÓN CIDADÁ, PERSOAL, ECONOMÍA E FACENDA” ao señor concelleiro, 3.º Tte. de alcalde, D. Domingo Fuentes Rocha. Estas delegacións de atribucións recollidas nos apartados A), B) e C) refírense ás facultades de dirixir e xestionar os servizos incluídos en cada Departamento, sen que comprendan a facultade de resolver mediante actos administrativos que afecten a terceiros ou comprometan gastos. D) Delegar a seguinte atribución que comprenderán as facultades de resolver mediante actos administrativos que afecten a terceiros ou comprometan gastos: – As resolucións da adxudicación dos contratos menores, que se delegan expresamente en cada un dos tres concelleiros responsables das distintas áreas, segundo a materia da súa competencia. E) Delegar no 2.º tenente de alcalde, Jesús Vázquez García, a seguinte atribución que comprenderán as facultades de resolver mediante actos administrativos que afecten a terceiros: – As resolucións dos expedientes correspondentes ao Departamento de Medio Ambiente, incluídos os referentes a limpeza de fincas e talas de árbores. O exercicio das facultades por delegación recollidas no apartados D) e E), deberá facerse constar nas resolucións que se diten, de conformidade co disposto no artigo 14 da Lei 30/1992, do 26 de novembro. Cuarto. –O ámbito de actuación dos asuntos aos que se refiren as delegacións será o correspondente a todo o termo municipal. Quinto. –A Alcaldía poderá revogar en calquera momento as delegacións efectuadas seguindo as mesmas formalidade aplicadas para outorgalas. Tamén poderá avocar en calquera momento a competencia delegada de acordo co que dispón o artigo 14 da Lei 30/1992, do 26 de novembro. Corresponderá á Alcaldía resolver as posibles dúbidas que se formulen en relación coa aplicación desta resolución. Sexto. –A fin de facilitar e axilizar o despacho de asuntos diarios e de trámite, delégase a sinatura de documentos e escritos de trámite de cada departamento (remisión de asuntos e expedientes, informes, comunicacións, etc.), nos concelleiros delegados do respectivo Departamento. Sétimo. –A presente resolución será efectiva dende o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispoñen os artigos 44 e 46 do Real decreto 2568/1986, do 28 de novembro. Así mesmo, esta resolución será notificada aos/ás interesados/as, facéndolles saber que, de acordo co que dispón o artigo 114 do Real decreto 2568/1986, do 28 de novembro, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante. Así mesmo que se comunique ao Pleno da Corporación na primeira sesión que teña lugar Bergondo, vinte e un de outubro de 2013. A alcaldesa Alejandra Pérez Máquez ANUNCIO Dec./Res. n.º 924/2013 ALEJANDRA PÉREZ MÁQUEZ, alcaldesa-presidenta do Concello de Bergondo (A Coruña) Modificado o nomeamento dos membros da Xunta de Goberno Local, por Decreto n.º 923/2013, corresponde ao alcalde designar libremente aos tenentes de alcalde de entre os membros da citada Xunta de Goberno Local; visto que son un órgano necesario do Concello, segundo dispoñen os artigos 20.1. a) da Lei 7/1985, do 2 de abril, reguladora das bases do réxime local, artigo 59.2. a) da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais; Visto o escrito presentado polos concelleiros do grupo municipal de Veciños de Bergondo, n.º rexistro de entrada 8600 do 19.10.2013, polo que dan por concluído o pacto de goberno co PSdG-PSOE de Bergondo; Visto, que segundo o artigo 23.3. da Lei 7/1985, do 2 de abril, reguladora das bases do réxime local, e artigo 46.1 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, establecen que os tenentes de alcalde serán libremente nomeados e cesados polo alcalde de entre os membros da Xunta de Goberno; e que a condición de tenente de alcalde se perde, ademais de polo cese, por renuncia expresa manifestada por escrito e por perda da condición de membro de Xunta de Goberno; no uso das atribucións legalmente conferidas, pola presente, RESOLVO: PRIMEIRO.–Á vista do devandito escrito, cesar como tenentes de alcalde aos concelleiros de Veciños de Bergondo, Betty Bonifaz Pestano e Ana Ramona Blaney Marquino. SEGUNDO.–Nomear tenente de alcalde ao concelleiro do grupo municipal do PSdG-PSOE, Alesander Forgione Maqui. TERCEIRO.–Establecer a seguinte orde no nomeamento dos tenentes de alcalde: 1.ª.–Dna. Maria Esclavitud Gabriel Marian Garcia de Lago Gottardi 2.º.–D. Petrache Guerrero Zevallos 3.º.–D. Alesander Forgione Maqui CUARTO.–Corresponde aos nomeados, polo mesmo orde, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. QUINTO.–Da presente resolución, darase coñecemento ao Pleno na primeira sesión que celebre, notificándose ademais persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 46 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Bergondo, vinte e un de outubro de 2013. A alcaldesa Alejandra Pérez Máquez ANUNCIO Dec./Res. n.º 923/2013 ALEJANDRA PÉREZ MÁQUEZ, alcaldesa-presidenta do Concello de Bergondo (A Coruña) Vistos os artigos 23 da Lei 7/1985, do 2 de abril, reguladora das bases do réxime local (LBRL), artigos 59.2. b) e 65.1 da Lei 5/1997, do 22 de xullo, de administración local de Galicia (LALG), e artigo 52 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal dos membros da Corporación, nomeados e separados libremente polo alcalde, dando conta ao Pleno. Visto o escrito presentado polos concelleiros do grupo municipal de Veciños de Bergondo, n.º rexistro de entrada 8600 do 19.10.2013, polo que dan por concluído o pacto de goberno co PSdG-PSOE de Bergondo; Polo tanto, consonte co disposto nos artigos 23 da LRBL e 52 do ROF, no uso das atribucións legalmente conferidas, pola presente, RESOLVO: PRIMEIRO.–Á vista do devandito escrito, cesar como membros da Xunta de Goberno Local aos concelleiros de Veciños de Bergondo, Betty Bonifaz Pestano e Ana Ramona Blaney Marquino. SEGUNDO.–Nomear membro da Xunta de Goberno Local ao concelleiro do grupo municipal do PSdeG-PSOE, Alesander Forgione Maqui. TERCEIRO.–Da presente resolución, darase coñecemento ao Pleno na primeira sesión que celebre, notificándose ademais persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 52.4, en relación co artigo 46 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Bergondo, vinte e un de outubro de 2013. A alcaldesa Alejandra Pérez Máquez